Антонен Арто
Дървото

Превод от френски: Стефан Гечев, 1987

chitanka.info

Това дърво и неговият трепет

лес пълен с призраци

и крясъци

яде сърцето мрачно на нощта

Оцет и мляко, въздух и море

плътният тежък свод небесен

всичко това на трепета помага

който живее в сянката на втвърденото слънце

Едно сърце което се разпуква

една звезда втвърдена

която се двои и хлъзга по небето

прозрачното небе което се разгъва

под слънчевия зов звънтящ —

те всички вдигат шум, какъвто

дървото и нощта издават

във центъра на вятъра.

(„Зеленият диск“, 1925)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.